14 çalakgerê ke 17'ê Kanûne 2018 de vera tecrîdkerdişê Rayberê Şarê Kurdî Abdullah Ocalanî dest bi grevê vêşanîye kerdîbî, çalakîya qedînaye.
Dimayo ke avûkatanê Ocalanî peyamê Oclamanî eşkera kerd, çalakgeranê Strasbourgî zî eşkerayîyêk daye çapemenîye û da zanayene, înan grevê vêşanîye qedêna. Bi desan kesanê ke bajaranê cîyayan ê Ewropa ra tewrê kombîyayîşê çapemenîye bîyî û bi nameyê çalakgeran Hemserokê KCDK-E'yî Yuksel Koçî eşkerayîye daye. Koçî da zanayene, grevê vêşanîye yo ke 17'ê Kanûne 2018 de dest pêkerd çalakîyêka tarîxkî ya û vat, “Serek Apo, heskerdiş û hurmetê ma seba to bêpeynî yo, heta bi heta zî do dewam bikero.” Dimayê Koçî Sarikaya qisey kerd û vat, “Ma prosesêkê muhîmî û tarîxkî  de yê. Qonaxêko muhîm hemleya xoverdayîşî xo pey de verda.”
